CELEX: 32014D0853
Language: et
Date: 2014-10-08 00:00:00
Title: Nõukogu otsus 2014/853/ÜVJP, 8. oktoober 2014 , Euroopa Liidu ja Mali Vabariigi vahelise Malis läbiviidava Euroopa Liidu ÜJKP missiooni (EUCAP Sahel Mali) staatust käsitleva kirjavahetuse vormis lepingu liidu nimel allkirjastamise ja sõlmimise kohta

29.11.2014   
            
            
               ET
            
            
               Euroopa Liidu Teataja
            
            
               L 344/1
            
         NÕUKOGU OTSUS 2014/853/ÜVJP,
   8. oktoober 2014,
   Euroopa Liidu ja Mali Vabariigi vahelise Malis läbiviidava Euroopa Liidu ÜJKP missiooni (EUCAP Sahel Mali) staatust käsitleva kirjavahetuse vormis lepingu liidu nimel allkirjastamise ja sõlmimise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali).
            
         
               (2)
            
            
               Pärast seda, kui nõukogu võttis 15. aprillil 2014 vastu otsuse, millega antakse luba alustada läbirääkimisi, pidas liidu välisasjade ja julgeolekupoliitika kõrge esindaja kooskõlas Euroopa Liidu lepingu artikliga 37 läbirääkimisi Euroopa Liidu ja Mali Vabariigi vahelise kirjavahetuse vormis lepingu üle, mis käsitleb EUCAP Sahel Mali staatust.
            
         
               (3)
            
            
               Kõnealune kirjavahetuse vormis leping tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Mali Vabariigi vaheline kirjavahetuse vormis leping Malis läbiviidava Euroopa Liidu ÜJKP missiooni (EUCAP Sahel Mali) staatuse kohta kiidetakse liidu nimel heaks.
   Kirjavahetuse vormis lepingu tekst on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud liidu nimel kirjale alla kirjutama, et see liidu suhtes siduvaks muuta.
   Artikkel 3
   Käesolev otsus jõustub selle vastuvõtmise päeval.
   
      Luxembourg, 8. oktoober 2014
      
         
            Nõukogu nimel
         
         
            eesistuja
         
         M. LUPI
      
   
   
      (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).